CELEX: 32009R1267
Language: hu
Date: 2009-12-18
Title: A Bizottság 1267/2009/EU rendelete ( 2009. december 18. ) a Burmával/Mianmarral szembeni korlátozó intézkedések megújításáról és megerősítéséről szóló 194/2008/EK tanácsi rendelet módosításáról

22.12.2009   
            
            
               HU
            
            
               Az Európai Unió Hivatalos Lapja
            
            
               L 339/24
            
         A BIZOTTSÁG 1267/2009/EU RENDELETE
   (2009. december 18.)
   a Burmával/Mianmarral szembeni korlátozó intézkedések megújításáról és megerősítéséről szóló 194/2008/EK tanácsi rendelet módosításáról
   AZ EURÓPAI BIZOTTSÁG,
   tekintettel az Európai Unióról szóló szerződésre és az Európai Unió működéséről szóló szerződésre,
   tekintettel a Burmával/Mianmarral szembeni korlátozó intézkedések megújításáról és megerősítéséről, valamint a 817/2006/EK rendelet hatályon kívül helyezéséről szóló, 2008. február 25-i 194/2008/EK tanácsi rendeletre (1) és különösen annak 18. cikke (1) bekezdésének b) pontjára,
   mivel:
   
               (1)
            
            
               A 194/2008/EK rendelet VI. melléklete felsorolja azokat a személyeket, csoportokat és szervezeteket, akiket a rendelet alapján a pénzeszközök és gazdasági erőforrások befagyasztása érint.
            
         
               (2)
            
            
               A 2009. december 18-i 2009/981/KKBP tanácsi határozat (2) módosítja a 2006. április 27-i 2006/318/KKBP közös álláspont II. mellékletét. A 194/2008/EK tanácsi rendelet VI. mellékletét ennek megfelelően módosítani kell.
            
         
               (3)
            
            
               Az e rendeletben előírt intézkedések hatékonyságának biztosítása érdekében e rendeletnek a kihirdetését követő napon kell hatályba lépnie,
            
         ELFOGADTA EZT A RENDELETET:
   1. cikk
   A 194/2008/EK rendelet VI. melléklete az e rendelet mellékletében megállapítottak szerint módosul.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. december 18-án.
      
         
            a Bizottság részéről, az elnök helyett
         
         João Vale DE ALMEIDA
         
            külkapcsolatokért felelős főigazgató
         
      
   
   
      (1)  HL L 66., 2008.3.10., 1. o.
   
      (2)  HL L 338., 2009.12.19., 90. o.
   MELLÉKLET
   A 194/2008/EK tanácsi rendelet VI. mellékletéből a következő bejegyzést el kell hagyni:
   
      
                  „E7c
               
               
                  Aung Khaing Moe
               
               
                  Myo Myint fia, sz.i.: 1967.6.25.
                  (feltételezések szerint jelenleg az Egyesült Királyságban él; a listára kerülését megelőzően utazott oda)
               
               
                  M”